by Coen Slabber · Published 04/02/2016 · Updated 03/01/2016
We are saved as a gift of God's grace so that we might be sent as a gift of God's grace. —Kevin Dibbley
Doelwitte is uniek en moet ons unieke persoonlikheid en passie weerspieël. Elkeen het sy eie manier om sy doelwitte te bepaal. Mark Batterson (The Circle Maker) beskryf tien stappe om ons te help om ons doelwitte te stel.
Wat van groot waarde is, is om jou vir 'n dag of twee te onttrek. Dit gee aan jou die geleentheid om te droom, te bid en te dink. As jy jou doelwitte in die konteks van gebed stel, is dit waarskynliker dat hulle God sal verheerlik.
Stel jou motiewe vas
Kyk lank en hard in die spieël. Maak seker jy stel jou doelwitte vir die regte rede. 'n Algemene doelwit in baie gemeentes is byvoorbeeld om hierdie jaar soveel rand in te vorder. 'n Beter doel sou wees dat ons as gemeente hierdie jaar soveel rand gaan weggee.
Dink in kategorieë
Moenie iemand anders se doelwitte net so oorskrywe nie. Jy kan hulle wel gebruik om idees te kry. Om jou te help kan jy jou doelwitte in kategorieë verdeel (voorbeelde:gesin. Fisies, familie, ondervindings, ens). Alle doelwitte moet 'n geestelike dimensie hê.
As 'n doelwit nie meetbaar is nie, sal ons nooit weet of ons dit bereik het nie. Dit is nie altyd maklik nie. Dit is beter om te hoog te mik en die doelwit nie te bereik nie, as om te laag te mik en dit maklik te bereik.
The shortest pencil is longer than the longest memory. As jy nie jou doelwitte neergeskryf nie, het jy hulle nie werklik gestel nie. As jy 'n doelwit neerskryf, hou dit jou aanspreeklik.
Sluit ander in
Niks versterk 'n verhouding soos gedeelde doelwitte nie – hulle is die gom van verhoudings. A jy 'n doelwit met iemand anders deel, vermeerder dit jou vreugde. Baie hiervan het natuurlik met jou familie te doen.
Vier fees langs die pad
As jy 'n doelwit bereik het, vier dit.
Jou lys sluit groot en klein doelwitte in. Sommige is korttermyn en ander is langtermyn. Maar daar moet 'n paat baie groot doelwitte wees. Groot doelwitte maak van ons groot mense.
As ons groot wil dink, moet ons langtermyn dink. As jy wil droom totdat jy die dag doodgaan, moet jy doelwitte stel wat 'n leeftyd neem om te bereik. Dit is nooit te laat om te begin nie.
Die stel van doelwitte begin en eindig met gebed. Doelwitte wat deur God bevestig word, word in gebed gebore en gebed is wat hulle tot by vervulling bring. Gebed help ons om geleenthede wat God vir ons skep, raak te sien